Skýrsla íslenskra stjórnvalda um réttindi barna til umfjöllunar í nefnd Sþ Önnur skýrsla íslenskra stjórnvalda um framkvæmd samnings Sþ um réttindi barna var tekin til umfjöllunar í nefnd Sþ um réttindi barna í Genf í lok janúar sl . Skýrslan fjallar m.a. um réttarstöðu barna á Íslandi og skilgreiningu á hugtakinu barn , aðstöðu barna og þjónustu við þau á sviði heilbrigðis - , félags - , dóms - og menntamála . Kristín Jónasdóttir , framkvæmdastjóri Barnaheilla , Save the Children á Íslandi , var í hópi áheyrnarfulltrúa í Genf . Að hennar sögn var skýrslu Íslands vel tekið af nefnd Sþ sem skipuð er sérfræðingum í mannréttindum og málefnum barna . Skýrslu íslenskra stjórnvalda er að finna á vef dóms - og kirkjumálaráðuneytisins , www.domsmalaraduneyti.is . Viðaukaskýrsla Barnaheilla er á vef samtakanna , undir eldri fréttir . Lokaathugasemdir Barnaréttarnefndar Sþ er jafnframt að finna hér á vefnum á ensku en unnið er að því að þýða þær á vegum dómsmálaráðuneytisins . Kristín Jónasdóttir og Kristín Ástgeirsdóttir , framkvæmdastjóri Mannréttindaskrifstofu Íslands , sátu fund Barnaréttarnefndar Sþ í Genf 8. október sl . Tilefnið var að fylgja eftir viðaukaskýrslu Barnaheilla við aðra skýrslu íslenskra stjórnvalda um framkvæmd Barnasáttmála Sameinuðu þjóðanna á Íslandi . Barnaheill skiluðu inn viðaukaskýrslu árið 1995 við fyrstu skýrslu ríkisstjórnar og aftur 2002 við aðra skýrslu stjórnarinnar sem er frá árinu 2000 . Mannréttindaskrifstofa Íslands ( MRSÍ ) vann viðaukaskýrsluna . Í bígerð er að þýða útdrátt úr skýrslunni á íslensku og birta hér á vefnum .